Numerne vall
**Salnava vald** (läti *Salnavas pagasts*) on vald Lätis Ludza piirkonnas.

Vald piirneb sama piirkonna Kārsava linnaga, Mežvidi ja Malnava vallaga, Balvi piirkonna Krišjāņi, Tilža ja Baltinava vallaga ning Rēzekne piirkonna Nautrēni vallaga. Kirdes piirneb vald Venemaaga.

Valla pindala on 167 km². 2016. aasta seisuga elas seal 725 inimest. Aastal 2011 elas vallas 695 lätlast, 48 venelast, 1 valgevenelane, 3 ukrainlast ja 2 poolakat. Valla keskus on Saļņova küla. Vallavanem on Anna Gabrāne.

Ajalugu
-------

Salnava vald on tekkinud endiste Žurilova, Salnava ja Ruskulova mõisade maadele. Agraarreformi eel olid valla aladel Ruskulova mõis pindalaga 15 949 hektarit, Saļņeva mõis pindalaga 2237 hektarit ja Žurilova mõis pindalaga 257 hektarit.

Aastal 1945 moodustati Kārsava vallas Salnava külanõukogu, aastal 1949 likvideeriti aga vald ametlikult. Aastal 1954 liideti Salnava külanõukoguga likvideeritav Oponosi külanõukogu, aastal 1955 aga Ruskulova külanõukogu. Aastal 1977 liideti sellega osa Kārsava, Baltinava ja Malnava külanõukogude maadest. Aastal 1990 moodustati külanõukogust Salnava vald. Aastatel 2009–2021 kuulus vald Kārsava piirkonda.

Loodus
------

Vald asub Ida-Läti madalikul. Valla põhjaosas asub Nūmērne vall, millel asub valla kõrgeim punkt (162,4 m). Valla piiril voolab Rītupe.

Looduskaitse all on Ruskulova lehiseallee, Salnava suur lehis, Salnava lehis, Salnava suur tamm, Salnava tamm, Numerne hiidmänd ja Numerne teine mänd, lisaks veel kolm nimetut põlispuud. Valda jääb ka Numerne valli looduspark.

Mälestised
----------

Muinsusmälestistest on riikliku kaitse all Rogi Sõjahaudade linnamägi ja Ruskulova muinaskalmed. Kohaliku kaitse all on Salnava katoliku kabel.

Külad
-----

Vallas on nelikümmend üheksa küla. Valla keskuse Saļņova (*vidējciems*) elanike arv aastal 2020 oli 196. Kuus valla küla on staatusega *mazciems* – Korecki 60 elanikuga aastal 2020, Ločukolni, Orinski, Ruskulova 27 elanikuga aastal 2020, Sola 27 elanikuga aastal 2020 ja Zaceški 23 elanikuga aastal 2020. Nelikümmend kaks valla küla on staatusega *skrajciems* – Aizeļkšņi 33 elanikuga aastal 2020, Aizsili 5 elanikuga aastal 2020, Barkāni 15 elanikuga aastal 2020, Bieleņi 12 elanikuga aastal 2020, Bļaši 26 elanikuga aastal 2020, Cisovka, Diuksts 8 elanikuga aastal 2020, Dzierkaļova 4 elanikuga aastal 2020, Eļstes 19 elanikuga aastal 2020, Kaļvine 2 elanikuga aastal 2020, Kaupuži 35 elanikuga aastal 2020, Keiseļova 2 elanikuga aastal 2020, Kozukolns 2 elanikuga aastal 2020, Krutova 2 elanikuga aastal 2020, Kūkova, Ledinski, Leidumnīki 5 elanikuga aastal 2020, Liuzinīki, Līpusola, Lozdova, Lūbenka 3 elanikuga aastal 2020, Mežarejas 2 elanikuga aastal 2020, Mičuri 8 elanikuga aastal 2020, Nūmierne, Oponosi, Orinski, Orinski 4 elanikuga aastal 2020, Otrā Bozova 12 elanikuga aastal 2020, Pirmā Bozova 2 elanikuga aastal 2020, Pliešova 4 elanikuga aastal 2020, Rogi 10 elanikuga aastal 2020, Sausinīki, Stendži 4 elanikuga aastal 2020, Sutri, Svikļi 11 elanikuga aastal 2020, Zobļova, Žeikari 9 elanikuga aastal 2020, Žurlova 20 elanikuga aastal 2020, Uguļova 18 elanikuga aastal 2020, Vareiki 8 elanikuga aastal 2020, Verpeļi 5 elanikuga aastal 2020 ja Vilgi 6 elanikuga aastal 2020. Ülejäänud valla elanikud elavad külade koosseisu mitte kuuluvates taludes.

Viited
------

1. ↑  Iedzīvotāju skaits pēc tautības reģionos, pilsētās, novados, pagastos, apkaimēs un blīvi apdzīvotās teritorijās gada sākumā (pēc administratīvi teritoriālās reformas 2021. gadā) 2021 - 2022, vaadatud 2.10.2023.
2. ↑  Latvijas iedzīvotāju skaits pašvaldībās. Pilsonības un migrācijas lietu pārvalde.
3. ↑  Ethnic composition of Latvia 2011
4. ↑  Kārsavas novads, vaadatud 9.08 2020
5. ↑   Latviešu konversācijas vārdnīcas XXI. sējuma 42877-42878 lpp. Rīga: 1940.
6. ↑  Salnavas pagasts
7. ↑  Okupētās Latvijas administratīvi teritoriālais iedalījums. Latvijas Valsts arhīvu ģenerāldirekcija. Rīga, 1997. ISBN 9984-9256-0-9
8. ↑  Latvijas īpaši aizsargājamām dabas teritorijām dabas datu pārvaldības sistēmā OZOLS, vaadatud 9.08 2020
9. ↑  Valsts kultūras pieminekļu aizsardzības inspekcija, vaadatud 9.08 2020
10. ↑  Valsts kultūras pieminekļu aizsardzības inspekcija, vaadatud 9.08 2020
11. ↑  Vietvārdu datubāze. Latvijas Ģeotelpiskās informācijas aģentūra.

Välislingid
-----------

 Salnava vald – pildid, videod ja helifailid Wikimedia Commonsis

Ludza piirkonna haldusüksused

* Blonti vald
* Briģi vald
* Cibla vald
* Cirma vald
* Goliševa vald
* Isnauda vald
* Istra vald
* Kārsava linn
* Lauderi vald
* Līdumnieki vald
* Ludza linn
* Malnava vald
* Mērdzene vald
* Mežvidi vald
* Nirza vald
* Ņukši vald
* Pasiene vald
* Pilda vald
* Pureņi vald
* Pušmucova vald
* Rundēni vald
* Salnava vald
* Zaļesje vald
* Zilupe linn
* Zvirgzdene vald